ATKV Brandervolts raap prys op | News24
ATKV Brandervolts raap prys op
Die ATKV Brandervolts-tak in Jeffreysbaai het tydens hul Nasionale Jaarvergadering met die Gemeenskapstoekenning weggestap. Answa Pieterse (ondervoorsitter) en (regs) Leané Cilliers (sekretaris) het die toekenning namens die tak ontvang. Foto: VERSKAF
DIE dinamiese ATKV Brandervolts-tak in Jeffreybaai is tydens die ATKV Nasionale Jaarvergadering met die gesogte gemeenskapstoekenning vir hul projek, Donker Dinee, vereer.
Die dinee, ten bate van Retina SA, het in 2015 diegene wat dit bygewoon het, op 'n gids-ervaring geneem deur hul smaak en ander sintuie in te span.
Al is die tak slegs drie jaar oud, het hulle talle pryse opgeraap. In 2015 is dié tak met die beste musiekproduksie-toekening bekroon. Hul unieke produksie, Afrikaans op sy Beste, het by oud en jonk aanklank gevind.
Hulle beoog om vanjaar 'n "blinde piek- niek" ten bate van Rentina SA in September te hou. In die pyplyn is volkspele, 'n taal- en tert-aand, en 'n idiome vasvra-kompetisie.
Die ATKV Brandervolts-tak is in 2013 op die been gebring. Die naam kom van die eg-Jeffreysbaaise simbool van die brander, terwyl volts die positiewe impak weerspieël wat dié ATKV-tak met hul taal wil meebring.
Vir meer inligting oor die ATKV Brandervolts-tak, skakel voorsitter Menno Mostert by 078 496 4401 of ondervoorsitter Answa Pieterse by 079 865 6495.